[{"text_idx": "#000001", "text": "Raamat \u201eSuvila. Puhkamine ja arhitektuur Eestis 20. sajandil\u201c valmis ka\u0308sika\u0308es Eesti Arhitektuurimuuseumis alates 14. augustist 2020 avatud samanimelise na\u0308itusega. Raamat annab esmakordselt u\u0308levaate rikkalikust Eesti puhke- ja suvilaarhitektuuri pa\u0308randist, keskendudes neile massiliselt levinud hoonetu\u0308u\u0308pidele, mis muutsid puhkamise no\u0303ukogude ajal paljudele inimestele ka\u0308ttesaadavaks: asutuste puhkebaasid, kalastus- ja jahibaasid, laagrid ning loomulikult individuaalsuvilad. Raamatu juhatab sisse Mart Kalmu artikkel so\u0303dadevahelise Eesti puhkearhitektuurist, Epp Lankots avab asutuse puhkebaaside erinevaid vorme ning Triin Ojari keskendub isiklike suvilate arhitektuurile ning parematele na\u0308idetele. Raamatu lo\u0303petab Tiina Tammeti artikkel puhkemaastikest ja aiakujundusest. Tervikuna antakse u\u0308levaade puhkamise ta\u0308hendusest hilisno\u0303ukogude u\u0308hiskonnas \u2013 kuidas piirid avaliku ja isikliku ruumi, reeglitest kinnipidamise ja vaba enesema\u0308a\u0308ratluse, kasinuse ja materiaalse heaolu vahel tihedalt po\u0303imusid."}]